Source: http://docplayer.hu/9242956-T-11370-szamu-torvenyjavaslat-a-hagyateki-eljarasrol.html
Timestamp: 2018-09-25 00:26:12+00:00

Document:
T/ számú. törvényjavaslat. a hagyatéki eljárásról - PDF
T/ számú. törvényjavaslat. a hagyatéki eljárásról
Download "T/11370. számú. törvényjavaslat. a hagyatéki eljárásról"
1 MAGYAR KÖZTÁRSASÁG KORMÁNYA T/ számú törvényjavaslat a hagyatéki eljárásról Előadó: dr. Draskovics Tibor igazságügyi és rendészeti miniszter Budapest, november
2 2010. évi törvény a hagyatéki eljárásról I. FEJEZET ALAPVETŐ RENDELKEZÉSEK A törvény célja 1. Ennek a törvénynek az a célja, hogy az ember halálával bekövetkező hagyaték átszállást az örökösként érdekelt személyeknek és a hagyaték egyes vagyontárgyaira, vagyoni részhányadára való öröklési jogcímüknek a megállapításával biztosítsa. A Polgári perrendtartás szabályainak alkalmazása 2. (1) A hagyatéki eljárás polgári nemperes eljárás, melyre ha e törvény másként nem rendelkezik a Polgári perrendtartásról szóló évi III. törvény (a továbbiakban: Pp.) szabályait a polgári nemperes eljárás sajátosságaiból fakadó eltérésekkel kell megfelelően alkalmazni. A hagyatéki eljárásra az egyes közjegyzői nemperes eljárásokról szóló XLV. törvény (a továbbiakban: Kjnp.) rendelkezéseit ha e törvény másként nem rendelkezik nem lehet alkalmazni. (2) A hagyatéki eljárásban a közjegyző eljárása az elsőfokú bíróság eljárásával azonos hatályú. Hatáskör 3. le. (1) A hagyatéki eljárást a (2) bekezdésben foglalt kivétellel a közjegyző folytatja (2) A leltározást e törvényben meghatározott esetekben a jegyző végzi. Illetékesség 4. (1) Az eljárás lefolytatására a) az örökhagyó utolsó belföldi lakóhelye, 2
3 b) az a) pont szerinti adat hiányában az örökhagyó utolsó belföldi tartózkodási helye, c) az a)-b) pontok szerinti adatok hiányában az örökhagyó belföldi elhalálozásának helye, d) az a)-c) pontok szerinti adatok hiányában a hagyatéki vagyon fekvésének helye szerinti közjegyző illetékes. (2) Az illetékesség megállapításakor az (1) bekezdés a)-c) pontok szerinti adatokat tartalmazó rendelkezésre álló közokiratokat, vagy a polgárok személyi adatainak és lakcímének adatait tartalmazó nyilvántartásáról szóló törvény szerinti nyilvántartás adatait kell figyelembe venni. (3) Ha a közjegyző illetékességének hiányát megállapítja, az iratoknak az illetékes közjegyzőhöz való áttétele iránt haladéktalanul intézkedik. (4) Ha az illetékességet a vagyon fekvése határozza meg, és több közjegyzői székhelyen (a fővárosban: működési körzetben) működő közjegyző is eljárhatna, közülük az jár el, akit az örökösként érdekeltek lakóhelyét és a vagyontárgyak fekvését figyelembe véve a jegyző választ. (5) Ha a közjegyző az örökhagyó hagyatékával kapcsolatban az eljárás lefolytatására illetékes, kizárólagos illetékességgel rendelkezik valamennyi ugyanazon örökhagyó hagyatékával kapcsolatos újabb eljárásra (póthagyatéki eljárás). (6) Az illetékes közjegyző kizárására, valamint az eljáró közjegyző kijelölésére a Kjnp. rendelkezéseit kell alkalmazni. 5. (1) A hagyatéki eljárásban a jegyző illetékességére ha e törvény másként nem rendelkezik a közjegyző illetékességére vonatkozó szabályokat kell megfelelően alkalmazni azzal, hogy kizárására ha e törvény másként nem rendelkezik a közigazgatási hatósági eljárás és szolgáltatás általános szabályairól szóló törvény (a továbbiakban: Ket.) rendelkezéseit kell alkalmazni. (2) Ha a vagyon fekvése szerint több jegyző illetékes, az eljárás bármelyik előtt megindítható; az lesz illetékes, akinél az eljárást előbb indították meg. (1) E törvény alkalmazásában: Értelmező rendelkezések 6. a) hagyaték átadása: annak a közjegyző végzésével történő megállapítása, hogy a hagyatékba tartozó vagyonra, vagyonrészre vagy vagyontárgyra a hagyatéki eljárás eredményére tekintettel kit, milyen jogcímen, milyen jog illet meg, illetve milyen kötelezettség terhel; 3
4 b) hagyaték-átadási teher: az örökhagyó illő eltemetésének költségei, a hagyaték megszerzésével, biztosításával és kezelésével járó szükséges költségek (hagyatéki költségek), valamint a hagyatéki eljárás költségei; c) hagyaték leltározása: az örökhagyó és a hagyatéki eljárásban érdekeltek jogszabályban meghatározott adatainak, valamint a hagyatékba tartozó vagyonnak, továbbá az ezekkel kapcsolatos, jogszabályban meghatározott nyilatkozatoknak a beszerzése és rögzítése; d) hagyatéki eljárásban érdekelt: aki da) az öröklésben érdekelt, db) a hagyatéki eljárás lefolytatását azon az alapon kérte, hogy a birtokában van az örökhagyó hagyatékéhoz tartozó dolog, dc) az örökhagyó hagyatékához tartozó, a halállal az örökösként érdekeltre átszálló jog jogosultja, vagy követelés kötelezettje és dd) tulajdonostársak közös öröklési szerződése esetén az örökhagyót túlélő tulajdonostárs; e) hagyatéki hitelező: aki ea) az örökhagyó illő eltemetése költségeinek, a hagyaték megszerzésével, biztosításával és kezelésével járó szükséges költségeknek, a hagyatéki eljárás költségeinek, valamint az örökhagyó tartozásainak megfizetése iránti igényt a hagyatéki eljárásban előterjesztő személy, eb) az örökhagyó hagyatékához tartozó vagyontárgyra az örökhagyónak a vagyontárgy reá történő átruházására vonatkozó kötelezettségét állítva kötelmi jogcímen támaszt igényt; f) hagyatéki per: az örökösként érdekelt által az ideiglenes hagyatékátadó jogerős végzéssel figyelembe nem vett öröklési igénye tárgyában indított per; g) igénylő: aki leltározott vagyontárgyra (dologra, jogra, követelésre) olyan jogcímen tart igényt, amely szerint az nem tartozik az örökhagyó hagyatékához, hanem (tulajdonosként, engedményesként stb.) magát az igénylőt illeti meg; h) kieséses örökös: aki a hagyaték megnyíltával az örökhagyónak sem a törvényes, sem a végrendeleti öröklés rendje szerint nem örököse, de ha valamelyik örökösként érdekelt az öröklésből kiesik, akkor az örökhagyó törvényes vagy végrendeleti örökösévé válik; i) lajstromozott vagyontárgy: olyan ingó dolog vagy jog, melyre vonatkozó tulajdonjog megszerzését a tulajdonosváltozás belföldön vezetett közhiteles nyilvántartásba történő bejegyzése igazolja; j) osztályos egyezség: a hagyatéki eljárás során az örökösként érdekeltek által egymással kötött, kizárólag a hagyatéki vagyonra (egészére vagy részére) vonatkozóan, az abból való részesedést a hagyaték megnyíltára visszamenőleges hatállyal meghatározó, élők közötti jogügyletnek nem minősülő egyezség; k) öröklésben érdekelt: az örökösként érdekelt, továbbá az, aki az eljárásban hagyatéki hitelezőként vagy igénylőként lépett fel, továbbá a végrendeleti végrehajtó, valamint valamely intézkedés megtétele érdekében a hagyatéki eljárás során értesített gyámhivatal; l) öröklési jogi vita: az örökösként érdekeltek között abban a kérdésben felmerült vita, hogy a hagyaték kit és milyen jogcímen illet; m) örökösként érdekelt: aki az eljárásban örökösként lép fel ide értve azt, akit az örökhagyó hagyományban, meghagyásban vagy halála esetére ajándékban részesített, a végintézkedéssel létesített alapítványt, továbbá az utóörököst és az utóhagyományost; n) özvegyi jog: az örökhagyó túlélő házastársát az általa lakott lakáson és az ahhoz tartozó berendezési és felszerelési tárgyakon, valamint a leszármazó hiányában örökölt ági vagyonon az örökhagyó halála miatt megillető holtig tartó haszonélvezeti jog. 4
5 (2) A meghagyás jogosultjára a hagyatéki eljárásban a hagyatéki hitelezőre vonatkozó szabályokat kell alkalmazni. (3) A kirendelt, illetve kijelölt zárgondnok, a biztosítási intézkedést végrehajtó személy vagy szervezet, az ügygondnok és a hatósági tanú közreműködőként (a továbbiakban: közreműködő) vesz részt a hagyatéki eljárásban. A hagyatéki eljárás nyelve a magyar. Általános rendelkezések A hagyatéki eljárásban szünetelésnek nincs helye. 9. A hagyatéki eljárásban a képviselőként fellépő személy képviseleti jogosultságát hivatalból kell vizsgálni. 10. A közjegyző a hagyatéki eljárás során felmerült kérdésekben végzéssel dönt. 11. (1) A közjegyző a hagyatéki eljárás iratait bíróság, közigazgatási szerv vagy más hatóság részére elektronikus úton, a hivatalos iratok elektronikus kézbesítéséről és az elektronikus tértivevényről szóló törvény rendelkezései szerint kézbesíti, a megkeresett bíróság, közigazgatási szerv vagy más hatóság pedig a hivatalos iratok elektronikus kézbesítéséről és az elektronikus tértivevényről szóló törvény rendelkezései szerint válaszol a megkeresésre. (2) A hagyatéki eljárásban érdekelt a hagyatéki ügy megjelölésével elektronikus beadványában kérheti, hogy a részére szóló iratok a hivatalos iratok elektronikus kézbesítéséről és az elektronikus tértivevényről szóló törvényben foglalt, a hivatalos szerv iratainak kézbesítésére vonatkozó szabályok szerint, elektronikus úton kerüljenek kézbesítésre. (3) Ha a hagyatéki eljárásban érdekelt vállalkozás vagy jogi képviselővel rendelkező személy vagy szervezet, részére az iratokat a hivatalos iratok elektronikus kézbesítéséről és az elektronikus tértivevényről szóló törvényben foglalt, a hivatalos szerv iratainak kézbesítésére vonatkozó szabályok szerint, elektronikus úton kell kézbesíteni. 5
6 12. (1) A közjegyző végzésével jóváhagyott egyezség a bíróság által jóváhagyott egyezséggel azonos hatályú. (2) Ha az egyezség érvényességéhez hatóság vagy egyéb harmadik személy jóváhagyása vagy hozzájárulása szükséges, annak megszerzésére a közjegyző megfelelő határidőt szab; ha a határidő eredménytelenül telt el, vagy a hatóság, illetőleg a harmadik személy azt nem adta meg, az egyezség jóváhagyását megtagadja. 13. (1) Ha e törvény eltérően nem rendelkezik, a hagyatéki eljárásban a (2) bekezdésben foglalt kivétellel bizonyítás felvételének nincs helye, azonban a hagyatéki eljárásban érdekelt és az eljárásban részt vevő más személy álláspontja alátámasztására okiratot csatolhat be. (2) Ha a hagyatéki eljárásban érdekelt a hagyatéki eljárásban a hagyaték átadását érintő lényeges kérdésben a Kjnp. szerinti előzetes bizonyítás felvételét vagy igazságügyi szakértő kirendelését indítványozza, az ezen eljárás lefolytatására a hagyatéki ügyben eljáró közjegyző kizárólagosan illetékes. A közjegyző nem köteles a hagyatéki eljárás befejezését ezen eljárás befejezésétől függővé tenni, de a hagyaték átadásakor ha ezen eljárás addigra már befejeződött és abban a kérdésben, amelyben az előzetes bizonyítás felvételére vagy igazságügyi szakértő kirendelésére került sor, a hagyatéki eljárásban bizonyításnak van helye azt figyelembe véve dönt. 14. A közjegyző a jegyző és a hagyatéki eljárásban közreműködő személy eljárása során köteles gondoskodni az örökhagyó és a hagyatéki eljárásban érdekeltek személyes adatainak védelméről. 15. (1) A közjegyzőre vonatkozó, a közjegyzőkről szóló törvényben foglalt titoktartás szabályai a jegyzőre és az eljárásban közreműködő személyre is irányadóak. A titoktartási kötelezettség a jegyzőre az eljárás megindulása, a közreműködőre az erre történő figyelmeztetésről való tudomásszerzés időpontjával áll be; a figyelmeztetést a jegyzőkönyvben, illetve a közreműködő kirendeléséről, kijelöléséről szóló iratban fel kell tüntetni. (2) A titoktartás alóli felmentés megadására a jogorvoslatot elbíráló bíróság, a hagyatéki ügyben eljárt közjegyző, szolgálatának megszűnése után a területi közjegyzői kamara elnöke jogosult; a felmentés nem tagadható meg, ha azt az ügyben eljárt közjegyző a közjegyzőkről szóló törvényben meghatározottak alapján megkapta. 16. (1) Ha a hagyatéki eljárás lefolytatásához olyan adat vagy irat szükséges, amellyel bíróság, hatóság, egyéb állami, önkormányzati szerv vagy az adatot kezelő egyéb szerv vagy 6
7 személy (a továbbiakban együtt: megkeresett) rendelkezik, azt a jegyző vagy a közjegyző megkeresi az adatok átadása, okirat bemutatása vagy nyilatkozattétel céljából. (2) A megkeresésben foglaltak teljesítését csak akkor lehet megtagadni, ha az jogszabályba ütközik. Ha a megkeresés teljesítésére más jogosult, a megkeresett a megkeresést haladéktalanul, de legkésőbb a megkeresés megérkezésétől számított három munkanapon belül a megkeresés teljesítésére jogosulthoz továbbítja, és erről egyidejűleg tájékoztatja a megkeresőt. (3) A megkeresést térítésmentesen, az abban foglalt határidőn belül kell teljesíteni. A megkeresett szerv vezetője ezt a határidőt annak letelte előtt indokolt esetben egy alkalommal, legfeljebb tíz munkanappal meghosszabbíthatja. Ha az adat elektronikusan rögzített nyilvántartásban áll rendelkezésre, a megkeresést három munkanapon belül kell teljesíteni. (4) Ha az adatot kezelő, megkeresett személy hivatásos magyar konzuli tisztviselő, a (2) és (3) bekezdésekben meghatározott határidőkbe a diplomáciai vagy konzuli futárposta igénybevételének időtartama nem számít bele. A (3) bekezdés alkalmazásában a megkeresett konzuli tisztviselő számára a megkeresés teljesítésére előírt határidőt a külpolitikáért felelős miniszter hosszabbíthatja meg. 17. (1) Ha az adatok átadása, okirat bemutatása vagy nyilatkozattétel céljából kiadott megkeresés személyes adatok közlésére vonatkozik, az csak annyi és olyan személyes adatra vonatkozhat, amely a megkeresés céljának megvalósításához elengedhetetlenül szükséges. A megkeresésben az adatkezelés pontos célját és a kért adatok körét meg kell jelölni. (2) Ha a megkeresés eredményeként olyan személyes adat jut a megkereső tudomására, amely a megkeresés céljával nem függ össze, az adatot haladéktalanul törölni kell. (3) Ha a (2) bekezdésben meghatározott személyes adat az irat eredeti példányában található, a megkeresés céljával összefüggő személyes adatról kivonatot kell készíteni, és ezzel egyidejűleg az eredeti iratot a megkeresettnek vissza kell küldeni. (4) A közjegyző a Pp.-ben a perbeli nyilatkozatok indokolatlanul késedelmes megtétele esetében a bíróság által kiszabható pénzbírságra vonatkozó rendelkezéseket megfelelően alkalmazva pénzbírsággal sújthatja az általa megkeresett személyt vagy szervet, ha a megkeresést a megállapított határidőn belül nem teljesíti, vagy a megkeresés teljesítését jogosulatlanul megtagadja; erre vonatkozóan a megkeresés figyelmeztetést tartalmaz. 18. (1) Ha a közjegyző végzése több személyt vagy vagyontárgyat, illetve ügyet érint, és a végzésben foglalt egyes rendelkezések alapján történő intézkedésekhez a végzés rendelkező részét az abban foglaltak teljesítése céljából valamely hatóságnak, intézménynek vagy egyéb, az intézkedésben érdekeltnek meg kell küldeni, a közjegyző a végzésnek csak az adott személyre, és vagyontárgyra vonatkozó kivonatát küldi meg, amely az intézkedés foganatosításához szükséges. 7
8 (2) Ha a közjegyzőnek hatósági megkeresésre vagy az érdekelt kérelmére kell a hagyatékban, vagy annak egy részében érvényesülő öröklési rendet igazolni, a közjegyző a végzésnek csak az adott személyre, és vagyontárgyra vonatkozó olyan kivonatát küldi meg, amely a megkeresés vagy a kérelem teljesítéséhez szükséges. II. FEJEZET AZ ELJÁRÁS MEGINDULÁSA ÉS A HAGYATÉKI VAGYONNAL KAPCSOLATOS EGYES INTÉZKEDÉSEK Az eljárás megindulása 19. (1) Az eljárás akkor indul, amikor a jegyző a) a halottvizsgálati bizonyítvány, b) az a) pont szerinti irat hiányában a holtnak nyilvánító, vagy a halál tényét megállapító végzés, vagy c) bármely személynek, akinek a hagyatéki eljárás megindításához jogi érdeke fűződik, érdekeltségét valószínűsítő és az illetékesség megállapítására alkalmas adatokat tartalmazó, az örökhagyó halálát igazoló, az a)-b) pontok szerinti iratok hiányát megindokoló bejelentése alapján az örökhagyó haláláról értesül. (2) Az (1) bekezdés c) pontjában foglalt bejelentést a jegyzőnél kell megtenni. Ha a bejelentés nem tartalmazza az (1) bekezdés c) pontjában felsorolt adatokat, a jegyző a bejelentőt 5 munkanapon belül megfelelő határidő megjelölése és a mulasztás jogkövetkezményeire történő figyelmeztetés mellett hiánypótlásra hívja fel. A jegyző az eljárást végzéssel megszüntetheti, ha a bejelentő a hiánypótlásra való felhívásnak nem tett eleget, és az erre megállapított határidő meghosszabbítását sem kérte. Az e bekezdés szerinti megszüntető végzés meghozatalára és az ellene rendelkezésre álló jogorvoslatra a Ket. rendelkezéseit kell megfelelően alkalmazni. (3) A jegyző az eljárás megindulását követő 5 munkanapon belül megkezdi a leltározást. (1) A hagyatékot leltározni kell, ha A hagyaték leltározása 20. a) a hagyatékban aa) belföldön fekvő ingatlan van, ab) belföldi gazdasági társaságban fennálló részesedés van, ac) lajstromozott vagyontárgy van, 8
9 ad) a törvényben megállapított öröklési illetékmentes értéket meghaladó összértékű ingóság van vagy b) a hagyatékban meglévő érték nem éri el a bejelentett hagyaték-átadási teher értékét. (2) A hagyatékot leltározni kell az öröklésben érdekelt kérelmére is. (3) A hagyatékot leltározni kell akkor is, ha az örökösként érdekelt a) öröklési érdeke veszélyeztetve van és aa) méhmagzat, ab) cselekvőképtelen, valamint korlátozottan cselekvőképes kiskorú, ac) olyan nagykorú személy, akinek a cselekvőképességét a bíróság olyan ügycsoportban korlátozta, amely érinti az ingó és ingatlanvagyonnal való rendelkezési jogát, illetve az örökösödési ügyekkel kapcsolatos jognyilatkozatát, ad) ismeretlen helyen lévő személy, ae) ügyeinek vitelében akadályozott természetes személy, vagy b) csak a Magyar Állam. (4) A hagyatékot akkor is leltározni kell, ha az örökhagyó végintézkedésével alapítvány létesítését rendelte. 21. (1) A leltározást a (2) bekezdés kivételével a jegyző végzi. (2) A leltározást a közjegyző végzi, ha a leltár felvételének vagy kiegészítésének szükségessége a jegyző vagy a jegyző által megbízott ügyintéző eljárása után merült fel. A közjegyző a leltár felvétele vagy kiegészítése céljából az illetékes jegyzőt is megkeresheti. 22. (1) A hagyatéki leltárt a (2) bekezdés kivételével az erre a célra rendszeresített, külön jogszabályban megállapított nyomtatvány kitöltésével kell elkészíteni. (2) Ha a hagyatéki leltárt a közjegyző maga készíti el, azt a hagyatéki tárgyalási jegyzőkönyvbe is foglalhatja. (3) A jegyző eljárására a közigazgatási hatósági eljárás és szolgáltatás általános szabályairól szóló törvényből a) a jegyzőkönyvre, b) a tényállás tisztázására, c) a belföldi és nemzetközi jogsegélyre, a Ket. 36. (2) bekezdése alapján adatnak az ott meghatározott szervek nyilvántartásából történő beszerzésére, d) az idézésre, és e) a hatósági tanú igénybe vételére vonatkozó rendelkezéseket megfelelően alkalmazni kell. 9
10 (4) A tanú meghallgatására vonatkozó szabályok azzal az eltéréssel alkalmazandók, hogy a vallomás megtagadása kizárólag akkor lehetséges, ha a tanú vallomásával saját magát vagy hozzátartozóját bűncselekmény elkövetésével vádolná. 23. (1) A leltárt 30 napon belül el kell készíteni. E határidőt attól a naptól kell számítani, amikor a jegyző a kötelező leltározás alá eső vagyontárgyról, vagy a leltár felvételét kötelezővé tevő tényről, körülményről okiratból tudomást szerzett. A (4) bekezdésben meghatározott kivételen kívül e határidő meghosszabbítása, valamint a leltár elkészítésének felfüggesztése vagy szünetelése nem lehetséges. A leltárt az elkészítését követő 5 napon belül a hivatalos iratok elektronikus kézbesítéséről és az elektronikus tértivevényről szóló törvény rendelkezései szerint kell megküldeni a közjegyzőnek. (2) A leltár mellékletét képező papír alapú okiratokat a hivatalos iratok elektronikus kézbesítéséről és az elektronikus tértivevényről szóló törvény rendelkezésein felül postai úton kell továbbítani, ha az okirat végintézkedést tartalmaz, vagy papír alapú bemutatása, megtekintése egyéb, az eljárás kimenetelét befolyásoló okból szükséges; erre különösen akkor kerülhet sor, ha az eredetileg papír alapú iratok nagy mennyisége miatt azok digitalizálása aránytalan nehézséggel járna, vagy ha a papír alapú okirat valódisága vitás. A papír alapú megküldést a közjegyző hivatalból és az öröklésben érdekelt indítványára is elrendelheti. (3) Ha a leltár nem teljes, abban jelezni kell, hogy a jegyző a hiányok pótlására rövid időn belül képes (határidő megjelölésével). (4) Az (1) bekezdésben meghatározott teljesítési határidőbe nem számít bele a konzuli védelemről szóló törvény szerint, ha az eljárásban a fogadó állam hatóságának megkeresése vagy diplomáciai, illetve konzuli futárposta igénybevétele szükséges, a megkeresés teljesítésének időtartama vagy a posta továbbításához szükséges idő. 24. (1) A leltár egy példányát az ok megjelölésével az illetékes gyámhivatalnak is meg kell küldeni a szükséges intézkedések megtétele végett, ha az öröklésben olyan személy látszik érdekeltnek, akinek nincs törvényes képviselője, vagy törvényes képviselője akár a törvény kizáró rendelkezése folytán, akár tényleges akadály miatt az ügyben nem járhat el és a) méhmagzat, b) cselekvőképtelen, valamint korlátozottan cselekvőképes kiskorú, c) olyan nagykorú személy, akinek a cselekvőképességét a bíróság olyan ügycsoportban korlátozta, amely érinti az ingó és ingatlanvagyonnal való rendelkezési jogát, illetve az örökösödési ügyekkel kapcsolatos jognyilatkozatát, d) törvényes képviselővel vagy meghatalmazottal nem rendelkező, ismeretlen helyen tartózkodó vagy az ügyeinek vitelében más okból akadályozott természetes személy. (2) A gyámhivatal az (1) bekezdésben meghatározott esetekben szükség esetén gyámot, illetőleg gondnokot rendel ki, és erről a közjegyzőt értesíti. 10
11 25. (1) Ha a hagyatékhoz olyan vagyontárgyak tartoznak, amelyeknek az örökhagyó csak meghatározott hányadban volt tulajdonosa, ezeket a vagyontárgyakat fel kell venni a hagyatéki leltárba, egyúttal meg kell jelölni az örökhagyót megillető hányadot és csak ennek a hányadnak az értékét kell feltüntetni. (2) Ha az örökhagyó tulajdonjoga a rendelkezésre álló adatok szerint nyilvántartáson kívüli, e tényt fel kell tüntetni a leltárban. (3) Ha az örökhagyó tulajdonaként nyilvántartásba bejegyzett vagyontárgy a rendelkezésre álló adatok szerint a hagyaték megnyíltakor már nem állt az örökhagyó tulajdonában, a vagyontárgyat a leltárba fel kell venni annak feltüntetésével, hogy azt ki és milyen jogcímen igényli. (4) Ha a hagyatéki eljárásban érdekeltek között vita van arra vonatkozóan, hogy valamely leltározás alá eső ingóság a hagyaték megnyíltakor az örökhagyó tulajdonát képeztee, a vitás ingóságot a leltárba fel kell venni annak feltüntetésével, hogy azt ki és milyen jogcímen igényli. 26. (1) A leltárba felvett ingatlan értékét az ingatlan fekvése szerint illetékes települési önkormányzat jegyzője által az illetékekről szóló törvény szerint kiállított adó- és értékbizonyítványban foglaltakkal egyezően kell feltüntetni a leltárban. (2) A leltárba felvett ingóság értékének feltüntetése előtt az öröklésben érdekeltek arra az érték meghatározását megkönnyítő adatok közlésével, a tárgy általuk becsült értékének megjelölésével nyilatkozatot tehetnek. Erre a helyszíni leltározásról és a meghallgatásról szóló értesítés figyelemfelhívó rendelkezést tartalmaz. 27. (1) Ha a hagyatéki eljárás során adat merül fel arra vonatkozóan, hogy a hagyatékba olyan vagyon, vagyonrész vagy vagyontárgy tartozhat, amely egy másik hagyatéki eljárásban még nem lett teljes hatállyal átadva, e vagyontárgyat fel kell venni a leltárba e körülmény, valamint annak a közjegyzőnek a megjelölésével, aki a másik hagyatéki eljárást folytatja. (2) Az (1) bekezdésben foglalt hagyatéki eljárásokat folytató közjegyzők a Magyar Országos Közjegyzői Kamara (a továbbiakban: országos kamara) iránymutatása szerint együttműködve kötelesek eljárni annak érdekében, hogy az eljárásokban érdekelt személyek jogaikkal élhessenek és az érintett vagyon, vagyonrész vagy vagyontárgy az élő örökösnek kerüljön átadásra. 28. (1) Ha a rendelkezésre álló adatok alapján az örökhagyó halálakor közjegyző, ügyvéd, önálló bírósági végrehajtó, igazságügyi szakértő, gyám, vagy gondnok volt, ennek tényét, valamint azokat a vagyontárgyakat, iratokat, amelyek az örökhagyó e tevékenységével kapcsolatosak és a leltárban nem szerepelnek, jegyzőkönyvben kell feltüntetni. A 11
12 jegyzőkönyv megküldésével a (2) bekezdésben meghatározott szakmai szervezeteket akkor is értesíteni kell, ha leltározásra nem kerül sor. (2) A jegyző vagy a közjegyző, ha adat merül fel arra vonatkozóan, hogy az örökhagyó Kamarát, vagy a) közjegyző volt, akkor az országos kamarát, b) ügyvéd volt, akkor a Magyar Ügyvédi Kamarát, c) önálló bírósági végrehajtó volt, akkor a Magyar Bírósági Végrehajtói d) igazságügyi szakértő volt, akkor a Magyar Igazságügyi Szakértői Kamarát e) gyám vagy gondnok volt, akkor a gyámhivatalt a szükséges intézkedések megtétele végett haladéktalanul értesíti az örökhagyó haláláról. (3) A jegyző vagy a közjegyző a szükséges intézkedések megtétele végett haladéktalanul értesíti a halálesetről ha adat merül fel arra vonatkozóan, hogy a halál pillanatában ilyen személy volt az örökhagyó gondnokát, gyámját és támogató személyét. 29. (1) A leltározást a vagyon fekvésének helyén a szemlére vonatkozó szabályok szerint kell elvégezni, ha a) az öröklésben érdekelt méhmagzat, cselekvőképtelen vagy korlátozottan cselekvőképes kiskorú, illetve olyan nagykorú személy, akinek a cselekvőképességét a bíróság olyan ügycsoportban korlátozta, amely érinti az ingó és ingatlanvagyonnal való rendelkezési jogát, illetve az örökösödési ügyekkel kapcsolatos jognyilatkozatát, ismeretlen helyen levő, ügyeinek vitelében akadályozott személy öröklési érdeke veszélyeztetve van, b) örökösként csak a Magyar Állam érdekelt, vagy c) a jegyző vagy a közjegyző az eset arra okot adó körülményeire figyelemmel és azokat a leltárban feltüntetve indokoltnak tartja, vagy d) helyszíni leltározást az örökösként érdekelt személy, a végrendeleti végrehajtó, a hagyatéki hitelező vagy a gyámhatóság kéri. (2) A helyszíni leltár felvételének idejéről és helyéről értesíteni kell az ismert öröklésben érdekelteket. 30. (1) A hagyatéki leltár tartalmát képező adatok megállapítása érdekében meghallgatás tartható. A meghallgatás idejéről és helyéről értesíteni kell az ismert öröklésben érdekeltet. (2) Az értesítés tartalmazza azt a figyelmeztetést, hogy a meghallgatásról való távolmaradás a hagyatéki leltár felvételét nem akadályozza. (3) Ha az öröklésben méhmagzat, cselekvőképtelen vagy korlátozottan cselekvőképes kiskorú, illetve olyan nagykorú személy látszik érdekeltnek, akinek a cselekvőképességét a bíróság olyan ügycsoportban korlátozta, amely érinti az ingó és ingatlanvagyonnal való 12
13 rendelkezési jogát, illetve az örökösödési ügyekkel kapcsolatos jognyilatkozatát, a jegyző a hagyatéki leltár felvétele során e személy törvényes képviselőjét, ügygondnokát és a nevében eljáró eseti gondnokot, valamint az ismeretlen helyen tartózkodó vagy az ügyben más okból eljárni nem tudó, törvényes képviselővel vagy meghatalmazottal nem rendelkező személy részére az eljáró hatóság kezdeményezésére a gyámhatóság által kirendelt ügygondnokot meghallgatja. (4) Az érdekelteknek a meghallgatáson és a jelenlévőknek a szemlén tett nyilatkozatait kérelmükre a hagyatéki leltárban, valamint a szemléről készült jegyzőkönyvben fel kell tüntetni. 31. A leltár részletes tartalmát és mellékleteit az e törvény végrehajtására kiadott jogszabály határozza meg. Biztosítási intézkedés 32. (1) Ha a hagyaték átadásra még nem került, az öröklésben érdekelt azonban valószínűsítette, hogy a későbbi hagyatékhoz tartozó vagyontárgy veszélyben van, az öröklésben érdekelt indokolt kérelmére amíg a leltárt meg nem küldte a közjegyzőnek, a jegyző, azt követően a közjegyző végzésben biztosítási intézkedésként elrendelheti a leltárba felvett vagyonnak, a vagyon meghatározott részének vagy egyes vagyontárgyaknak a) bírósági letétbe helyezését, b) hatósági vagy közjegyzői letétbe vételét (az elrendelő személyének megfelelően), c) felelős őrzésre harmadik személynek adását vagy a használónál hagyását, d) a zárlatát, szükség esetén zár alá vétellel ha e törvény másképp nem rendelkezik a bírósági végrehajtásról szóló törvényben szereplő zárlat szabályainak megfelelő alkalmazásával, e) a zárolását (ha az pénzforgalmi szolgáltatónál elhelyezett vagy kezelt vagyon), f) értékesítését és a vételárnak az a) vagy b) pont szerinti megőrzését, ha fa) gyors romlásnak van kitéve, fb) huzamos tárolásra alkalmatlan, fc) kezelése, tárolása, illetve őrzése különösen a vagyontárgy értékére vagy tárolási, kezelési költségeire tekintettel aránytalan és jelentős költséggel járna, vagy fd) értéke az előreláthatólag hosszú ideig tartó tárolás miatt jelentősen csökkenne. (2) Ha a leltár szerint a hagyatékban a gazdasági társaságokról szóló törvényben vagy a szövetkezetekről szóló törvényben meghatározott társasági, illetve szövetkezeti részesedés van, amíg a leltárt meg nem küldték a közjegyzőnek, a jegyző, azt követően a közjegyző biztosítási intézkedésként a tagsági (szövetkezeti) jogok gyakorlására ügygondnokot rendelhet ki, ha a társaság (szövetkezet) vagy a működésében érintett más személy, szervezet arra indokolt kérelmet terjeszt elő és az intézkedés nyilvánvalóan a társasági (szövetkezeti) vagyon megóvását eredményezi. Az ügygondnok vagyoncsökkenést eredményező határozat hozatalát 13
14 a szavazatával nem támogathatja és a hagyaték terhére vagyoni kötelezettségeket nem vállalhat, kivéve, ha ezzel az érintett társaságot (szövetkezetet) nyilvánvaló károsodástól óvja meg. (3) Ha a leltár szerint a hagyatékban követelés van, annak behajtására az öröklésben érdekelt kérelmére a közjegyző ügygondnokot rendelhet ki. (4) Bármelyik örökösként érdekelt kérelmére a közjegyző (a leltár megküldéséig a jegyző) végzésben biztosítási intézkedésként a Polgári Törvénykönyvről szóló törvényben meghatározott hagyatéki gondnokot rendel ki, és feladatáról a végzés megküldésével egyidejűleg ha az a végrendelet későbbi előkerülése miatt változik, akkor ismételten tájékoztatja. Hagyatéki gondnokul azt a személyt kell kirendelni, akit valamennyi öröklésben érdekelt nyilatkozva arról, hogy más, öröklésben érdekeltről nincs tudomása közösen kér; ennek hiányában ügyvédi irodát vagy egyéni ügyvédet. Ha a hagyatéki gondnok feladata megszűnik, feladatának teljesítését befejezi és azzal a közjegyző felé elszámol. Ha a végrendeleti végrehajtó megbízatása létrejön, a közjegyző (jegyző) a hagyatéki gondnokot a kirendelés alól végzésben azzal menti fel, hogy a végrendeletben meg nem határozott feladata ellátásával a közjegyző, a végrendeletben meghatározott feladatával pedig a végrendeleti végrehajtó felé számoljon el. (5) A (2)-(4) bekezdésekben meghatározott ügygondnok, illetve hagyatéki gondnok csak akkor rendelhető ki, ha az eljárásának előrelátható költségeit a kérelmező megfizeti; a (3)-(4) bekezdésben meghatározott ügygondnok, illetve hagyatéki gondnok költsége nem része a hagyatéki eljárás költségeinek, azt a megfizető viseli. 33. Ha a hagyatékhoz tartozó vagyontárgyaknak vagy azok egy részének a 32. (1) bekezdés szerinti veszélyeztetése megállapítható, biztosítási intézkedés elrendelésének a gyámhivatal értesítéséig hivatalból is helye van, ha az öröklésben olyan személy látszik érdekeltnek, aki: a) méhmagzat, cselekvőképtelen vagy korlátozottan cselekvőképes kiskorú, illetve akinek a cselekvőképességét a bíróság olyan ügycsoportban korlátozta, amely érinti ingó és ingatlanvagyonnal való rendelkezési jogát, illetve örökösödési ügyekkel kapcsolatos jognyilatkozatát és nincs törvényes képviselője vagy törvényes képviselője akár a törvény kizáró rendelkezése folytán, akár tényleges akadály miatt az ügyben nem járhat el, vagy b) törvényes képviselővel vagy meghatalmazottal nem rendelkező olyan személy, aki ismeretlen helyen tartózkodik, vagy az ügyben más okból eljárni nem tud. 34. (1) A biztosítási intézkedést elrendelő azt maga foganatosítja, vagy annak foganatosítása végett a vagyontárgy fekvése szerint illetékes jegyzőt keresi meg. A megkeresett jegyző a megkeresést haladéktalanul teljesíteni köteles. (2) A tagsági (szövetkezeti) részesedésből eredő jogok gyakorlásával kapcsolatos biztosítási intézkedés foganatosítására ügygondnok is kirendelhető. 14
15 35. (1) Biztosítási intézkedés elrendelése előtt a biztosítási intézkedéssel közvetlenül érintettet szükség szerint meg kell hallgatni. (2) Ha a biztosítási intézkedéssel érintett vagyontárgy használója a veszélyeztetett értéknek megfelelő, a jegyző által elrendelt biztosítási intézkedés esetén hatósági letétbe közjegyzői letétbe vehető biztosítékot ad, a biztosítási intézkedés elrendelése mellőzhető. A felajánlott biztosítékot hatósági, illetve közjegyzői letétbe kell venni. 36. (1) A biztosítási intézkedés költségeit az köteles előlegezni, aki azt kérelmezte. (2) A jegyző vagy a közjegyző felhívja a biztosítási intézkedést kérelmezőt, hogy a biztosítási intézkedés foganatosításával várhatóan felmerülő költségeket helyezze közjegyzői letétbe. Ha a kérelmező a felhívásnak nem tesz eleget, a kérelmet el kell utasítani. 37. (1) Az elrendelt biztosítási intézkedést a leltárban fel kell tüntetni. (2) A biztosítási intézkedés elrendeléséről szóló végzést a hagyatéki eljárásban érdekelteknek is kézbesíteni kell. (3) A biztosítási intézkedés foganatosításáról jegyzőkönyv készül. 38. (1) Ha a biztosítási intézkedéssel érintett vagyontárgy rendelkezési-, birtok,- vagy használati jogát közhiteles, vagy pénzforgalmi szolgáltató által vezetett nyilvántartás tartalmazza, és az intézkedés nyilvántartásba vételére jogszabály lehetőséget biztosít, az intézkedés nyilvántartásba vétele iránt a nyilvántartást vezető hatóságot vagy pénzforgalmi szolgáltatót meg kell keresni. A megkeresett a biztosítási intézkedést haladéktalanul nyilvántartásba veszi, és ennek megtörténtéről a megkeresőt tájékoztatja. (2) A biztosítási intézkedés elrendelését követően a biztosítási intézkedést elszenvedő a rendelkezési-, birtok,- vagy használati jog átmeneti jellegű korlátozását tűrni köteles. Arra, hogy a közhiteles nyilvántartásba vett biztosítási intézkedést nem ismeri, senki sem hivatkozhat. 39. (1) Aki a biztosítási intézkedéssel a vagyon, a vagyon meghatározott részének vagy egyes vagyontárgyaknak felelős őrzőjévé vált ideértve az ügy- és a zárgondnokot is köteles a) azt a Polgári Törvénykönyvről szóló törvényben meghatározott felelős őrzés szabályai és az intézkedést elrendelő utasításai szerint megőrizni és ha azt a biztosítási intézkedés elrendeli használni, 15
16 b) annak esetleges hasznaival a közjegyzőnek elszámolni. (2) A használatot is el kell rendelni, ha az a biztosítási intézkedéssel érintett vagyontárgy fennmaradása érdekében szükséges. (3) Az (1) bekezdésben foglalt kötelezettségre a biztosítási intézkedést elrendelő végzés figyelemfelhívó rendelkezést tartalmaz. 40. (1) A biztosítási intézkedéssel érintett vagyontárgy értékesítéséből befolyt ellenérték a biztosítási intézkedéssel érintett vagyontárgy helyébe lép. (2) Ha más törvényes örökös hiányában a Magyar Állam öröklése valószínűsíthető, és a temetési költségek fedezése céljából feltétlenül szükséges, a jegyző, illetőleg a közjegyző a biztosítási intézkedés elrendelésére és foganatosítására vonatkozó szabályok szerint határozhat a hagyatékhoz tartozó egyes ingóságok értékesítéséről. Az értékesítés során befolyt összeget elsősorban a temetési költségek rendezésére kell fordítani, és csak a maradványt kell bírósági letétbe vagy közjegyzői letétbe helyezni. 41. (1) A biztosítási intézkedést haladéktalanul meg kell szüntetni, ha elrendelésének oka megszűnt. (2) A hagyatéki eljárás megszüntetéséről szóló végzésben, a teljes hatályú hagyatékátadó végzésben vagy a hagyatékátadó végzés teljes hatályúvá válását megállapító végzésben rendelkezni kell a hagyatéki eljárás során korábban elrendelt és még meg nem szüntetett biztosítási intézkedés megszüntetéséről. 42. A biztosítási intézkedés foganatosításával felmerült költséget az intézkedést megszüntető vagy az eljárást befejező végzésében ha az intézkedést vagy az eljárást a jegyző szünteti meg, a jegyző végzésében kell megállapítani. Ugyanebben a végzésben az elrendelés indokoltságával kapcsolatos összes körülmény figyelembevételével kell dönteni a költség viseléséről. 43. Intézkedések a hagyaték leltározása után (1) A közjegyző a hagyatéki leltárt legkésőbb az érkezésétől számított tizenöt napon belül megvizsgálja és a) intézkedik az iratok illetékességi okból történő áttételéről, b) bejelenti, hogy kizárási ok miatt nem járhat el, c) saját hatáskörben, illetve a jegyző megkeresésével intézkedik a hiányos leltár kiegészítése érdekében, vagy d) megszünteti a hagyatéki eljárást. 16
17 (2) Ha az (1) bekezdésben foglaltaknak nincs helye, a közjegyző az eljárás gyorsabb lefolytatása érdekében szükség szerint további intézkedéseket tehet a tárgyalás előkészítésére és szükség esetén a leltár kiegészítését követően haladéktalanul kitűzi a hagyatéki tárgyalást. III. FEJEZET A HAGYATÉKI TÁRGYALÁS A tárgyalás kitűzése 44. (1) A tárgyalást úgy kell kitűzni, hogy a hagyatéki tárgyalásra szóló idézés kézbesítése a tárgyalás napját legalább nyolc nappal megelőzze. A tárgyalási időközt a közjegyző sürgős esetben lerövidítheti. (2) A tárgyalást a (3) bekezdésben foglalt kivétellel úgy kell kitűzni, hogy az első tárgyalási nap a hagyatéki leltárnak a közjegyzőhöz érkezését ha azt igényelte, a kiegészítést követően legkésőbb két hónapon belül megtartható legyen. (3) A közjegyző a (2) bekezdésben meghatározott határidőt meghosszabbíthatja a) a kézbesítés idejének figyelembevételével, ha a tárgyalás előkészítése érdekében a megkeresést vagy az idézést külföldre kézbesíti, b) az intézkedés teljesítéséhez szükséges időre figyelemmel, ha a tárgyalás előkészítése során tudomására jutott adatok alapján a tárgyalás megtartásához további előkészítő intézkedés szükséges. 45. A tárgyalást rendszerint a közjegyző hivatalos helyiségébe kell kitűzni, fontos okból azonban a tárgyalás más helyre is kitűzhető. A végintézkedés beszerzése 46. (1) Ha adat merül fel arra vonatkozóan, hogy az örökhagyó írásbeli végintézkedést tett, a közjegyző ha annak eredeti példánya nem áll rendelkezésére annak átadására felhívja azt a hatóságot vagy személyt, aki azt birtokában tartja. (2) Aki az örökhagyó haláláról hitelt érdemlően értesül, vagy akit a közjegyző a végintézkedés átadására felhív, köteles az örökhagyó írásba foglalt végintézkedését a közjegyzőnek haladéktalanul átadni vagy megküldeni. (3) A végintézkedést tértivevényes küldeményként kell postára adni, illetve az belföldön bármely jegyzőnek vagy közjegyzőnek, külföldön pedig a hivatásos magyar konzuli 17
18 tisztviselőnek is átadható. A jegyző és a közjegyző az átvett végintézkedést, a hagyatéki ügyben eljáró közjegyző részére, ellenszolgáltatás nélkül, tértivevényes küldeményként haladéktalanul továbbítja. (4) Ha a végintézkedést külföldön a konzuli tisztviselőnek adták át, azt a konzuli tisztviselő a külpolitikáért felelős miniszternek terjeszti fel. A végintézkedésnek a (3) bekezdés szerinti megküldéséről a továbbiakban a külpolitikáért felelős miniszter gondoskodik. A megkeresés teljesítésére igénybe vett diplomáciai vagy konzuli futárposta a teljesítés határidejébe nem számít bele. 47. (1) Ha szóbeli végintézkedés tételére vonatkozóan merült fel adat, a közjegyző előzetes nyilatkozatra hívhatja fel azt, akinek a végintézkedés megtételének körülményeiről és tartalmáról tudomása van; a felhívott a nyilatkozattételre való felhívásnak köteles eleget tenni. (2) A szóbeli végintézkedés megtételének körülményeiről és tartalmáról ha a közjegyző felhívása másként nem rendelkezik nyilatkozni lehet a) a végintézkedés tartalmáról szóló, aláírt levél postai ajánlott, tértivevényes továbbításával, vagy belföldön bármely jegyzőnek vagy közjegyzőnek, külföldön pedig a hivatásos magyar konzuli tisztviselőnek továbbításra való átadásával, vagy b) a végintézkedés tartalmáról közjegyzőnél közjegyzői okiratba foglalt nyilatkozatban, vagy az erre felhatalmazott hivatásos magyar konzuli tisztviselőnél konzuli okiratba foglalt nyilatkozatban. (3) A szóbeli végintézkedés tanújának (2) bekezdésben foglalt nyilatkozatából ki kell tűnnie, hogy a tanú a nyilatkozatot a vallomástétel akadályainak és a hamis tanúzás következményeinek ismeretében tette meg. Erre a szóbeli végintézkedés tanúját az (1) bekezdésben foglalt felhívásban, a vallomástétel akadályainak és a hamis tanúzás következményeinek ismertetésével figyelmeztetni kell. (4) A szóbeli végintézkedésről szóló iratot átvevő vagy nyilatkozatot okiratba foglaló jegyző vagy közjegyző az átvett iratot vagy a nyilatkozatról szóló tanúsítványt ellenszolgáltatás nélkül haladéktalanul továbbítja a hagyatéki ügyben eljáró közjegyző részére tértivevényes küldeményként. (5) A szóbeli végintézkedést átvevő, vagy nyilatkozatot okiratba foglaló konzuli tisztviselő az átvett iratot vagy a nyilatkozatról készített konzuli okiratot a külpolitikáért felelős miniszternek terjeszti fel, aki azokat a hagyatéki ügyben eljáró közjegyző részére ellenszolgáltatás nélkül, tértivevényes küldeményként továbbítja. A továbbításra igénybe vett diplomáciai vagy konzuli futárposta a teljesítés határidejébe nem számít bele. (6) Ha a szóbeli végintézkedés tanúja elhunyt, vagy egyéb okból nem képes nyilatkozni, a végintézkedés megtételének körülményeiről és tartalmáról az általa azokról korábban tett, teljes bizonyítóerejű magánokiratba vagy közokiratba foglalt, illetve olyan személy nyilatkozata alapján is meg lehet győződni, aki az elhunyt tanú által hallottakról tudomással bír. 18
19 48. (1) A hagyatéki ügyben eljáró közjegyző a tárgyalás előkészítése végett az örökhagyó által zárt borítékban letétbe helyezett végrendeletet felbonthatja. (2) Ha a közjegyző az örökhagyó végintézkedésének esetleges érvénytelenségére vonatkozó körülményt észlel, arról az érintetteket legkésőbb a végintézkedés kihirdetése során tájékoztatja. 49. (1) A közjegyző ügygondnokot rendel ki, vagy ha az a leltározás során nem történt meg a gyámhatóságot keresi meg ügygondnok kirendelése végett, ha a) az öröklésben érdekeltnek nincs törvényes képviselője és méhmagzat, cselekvőképtelen vagy korlátozottan cselekvőképes kiskorú, illetve olyan nagykorú személy, akinek a cselekvőképességét a bíróság olyan ügycsoportban korlátozta, amely érinti ingó és ingatlanvagyonnal való rendelkezési jogát, illetve örökösödési ügyekkel kapcsolatos jognyilatkozatát; b) ha nincs meghatalmazottja vagy törvényes képviselője az ismeretlen helyen tartózkodó vagy ismert helyen tartózkodó, de visszatérésében gátolt öröklésben érdekeltnek vagy c) ha az öröklésben érdekelt törvényes képviselője jogszabály vagy a gyámhatóság rendelkezése folytán, érdekellentét vagy más tényleges akadály miatt nem járhat el. (2) Ha a közjegyző által ismert adatok arra utalnak, hogy az örökösként érdekelt értelmi képessége, pszichés állapota vagy szenvedélybetegsége miatt vagy az ebből eredő, a társadalmi részvételt akadályozó egyéb körülmények hatására egyes személyi vagy vagyoni ügyeiben önállóan vagy segítséggel eljárni, döntést hozni, jognyilatkozatot tenni nem képes és a cselekvőképesség korlátozásának elmaradása károsodását okozhatja, erről az illetékes ügyészt, vagy az illetékes gyámhatóságot, az örökös érdekeltségére vonatkozó és a rendelkezésre álló más adatok közlése mellett, a gondnokság alá helyezési eljárás esetleges megindítása végett értesíti. 50. A közjegyző ügygondnokot csak akkor rendelhet ki, ha az ügygondnok előreláthatólag felmerülő készkiadásának és várható díjának megelőlegezése megtörtént. Az ügygondnok előreláthatólag felmerülő készkiadásának és várható díjának előlegezéséről a közjegyző külön végzésben rendelkezik. 51. Ügygondnokul a közjegyzőnek elsősorban ügyvédi irodát vagy egyéni ügyvédet kell kirendelnie. Sürgős esetben ügygondnokul az öröklésben érdekelt másik személy is kirendelhető, ha sem ő, sem az esetlegesen általa képviselt harmadik személy az érintettel nem ellentétesen érdekelt. 19
20 52. Az ügygondnokra ha törvény másként nem rendelkezik a meghatalmazott jogállására vonatkozó rendelkezéseket azzal az eltéréssel kell alkalmazni, hogy az ügygondnok jogköre kiterjed a hagyatéki eljárással kapcsolatos minden nyilatkozatra és cselekményre, ideértve a hagyatéki vagyon átvételét is; készpénzt, értékpapírt és értéktárgyat azonban csak a gyámhatóság engedélyével vehet át. Az ügygondnok egyezséget nem köthet, jogokról nem mondhat le, jogokat (követeléseket) nem ismerhet el és kötelezettséget nem vállalhat, kivéve, ha ezáltal az általa képviselt felet nyilvánvaló károsodástól óvja meg. Idézés 53. (1) A közjegyző a hagyaték tárgyalására az örökhagyó végintézkedésének hiányában megidézi a) a törvényes örökösöket, b) a hagyatéki hitelezőt, c) a hagyatéki eljárásban fellépett igénylőt és d) azt, aki mint az örökhagyó hagyatékához tartozó dolog birtokosa, vagy az örökhagyó hagyatékához tartozó, és a halállal az örökösre (hagyományosra) átszálló jog, vagy követelés kötelezettje az idézést kérte. (2) Ha az örökhagyó végintézkedést tett, a közjegyző a hagyaték tárgyalására a végintézkedés lényeges tartalmának közlésével megidézi: a) a végintézkedésben megjelölt, örökösként érdekeltet, b) a kötelesrészre jogosult törvényes örököst, c) a végrendeleti végrehajtót, d) a hagyatéki hitelezőt, e) a hagyatéki eljárásban fellépett igénylőt, valamint f) azt, aki mint az örökhagyó hagyatékához tartozó dolog birtokosa, vagy az örökhagyó hagyatékához tartozó, és a halállal az örökösre (hagyományosra) átszálló jog, vagy követelés kötelezettje az idézést kérte, g) tulajdonostársak közös öröklési szerződése esetén az örökhagyót túlélő tulajdonostársat. (3) Ha a közjegyző az örökhagyó végintézkedésének esetleges érvénytelenségére vonatkozó körülményt észlel, vagy valamelyik törvényes örökös az örökhagyó végintézkedése ellenére is örökösként igényt jelentett be a hagyatékra, akkor a hagyatéki tárgyalásra valamennyi törvényes örököst is meg kell idézni. 54. Ha az örökhagyó szóbeli végrendeletet tett, a közjegyző a hagyatéki tárgyalásra a szóbeli végrendelet tanúit megidézheti, de ha előzetes nyilatkozatot nem tett, vagy az öröklésben érdekelt kéri, meg kell idéznie vallomásuk jegyzőkönyvbe foglalása végett. Ha a tanúk vallomása folytán újabb, olyan érdekeltek adatai válnak ismertté, akiknek a hagyatéki tárgyalásra történő idézése nem történt meg, a közjegyző a tárgyalást elhalasztja. 20
21 55. (1) A közjegyző a szóbeli végrendeletet a tanúk előzetes írásbeli nyilatkozatainak, illetve tárgyalási jegyzőkönyvbe foglalt vallomásainak felolvasásával hirdeti ki. (2) A közjegyző a szóbeli végrendelet tanúinak kihallgatásakor vagy kihirdetésekor jelen nem levő korábban ismert vagy a tanúk kihallgatásának következtében ismertté vált örökösként érdekelteknek a tanúk előzetes nyilatkozatait, illetve a meghallgatásukról szóló tárgyalási jegyzőkönyvet megküldi. Ha ilyen érdekelt nem ismert, a közjegyző az örökhagyó szóbeli végrendeletét nyomban kihirdeti, ellenkező esetben a végrendelet kihirdetésére azt követően kerülhet sor, miután a végrendelet lényeges tartalma a tanúk meghallgatásakor jelen nem lévő érdekeltekkel is szabályszerűen közlésre került. 56. (1) Ha a hagyatéki eljárásban érdekelt belföldön lakóhellyel, tartózkodási hellyel (e - ban együtt: lakóhellyel) vagy székhellyel nem rendelkezik, és magyarországi lakóhellyel vagy székhellyel rendelkező meghatalmazottja nincs, őt a közjegyző az idézés kézbesítésével egyidejűleg felhívja kézbesítési megbízott megjelölésére. (2) Az (1) bekezdés szerinti érdekelt a kézbesítési megbízott nevét és címét legkésőbb az első hagyatéki tárgyaláson köteles bejelenteni, egyidejűleg benyújtani a félnek a kézbesítési megbízottal kötött és teljes bizonyítóerejű magánokiratba vagy közokiratba foglalt megbízási szerződését. Cég esetében kézbesítési megbízottként külön megbízás nélkül a külföldi érdekeltnek a cégjegyzékben szereplő kézbesítési megbízottja jár el. (3) Ha az érdekelt az (2) bekezdésben meghatározott időpontig, továbbá a megbízás megszűnésének akár a megbízó, akár a megbízott általi bejelentését követően külön felhívás nélkül haladéktalanul új kézbesítési megbízottat nem jelöl meg, vagy az iratokat a kézbesítési megbízott részére kézbesíteni nem lehet, erre tekintettel hiánypótlás elrendelésének vagy az érdekelt külön felhívásának nincs helye, hanem a közjegyző az érdekelt részére kézbesítési ügygondnokot rendel. E rendelkezés nem alkalmazható az első tárgyalásra szóló idézés kézbesítésére; ezen iratok kézbesítésére a Pp. külföldön történő kézbesítésre vonatkozó szabályait kell alkalmazni. (4) E -ban foglaltakra az (1) bekezdés szerinti érdekeltet külön is figyelmeztetni kell. 57. (1) Az idézés figyelmeztetést tartalmaz az alábbiakra is: a) ha szabályszerű idézése ellenére valaki a tárgyaláson nem jelenik meg, ez a hagyatéki tárgyalás megtartását és a végzés meghozatalát nem akadályozza, b) az egyezségkötés lehetőségére és c) a közvetítői eljárás igénybevételének lehetőségére. (2) Ha az örökhagyó házastársát törvényes örökösként az általa lakott lakáson és az ahhoz tartozó berendezési és felszerelési tárgyakon özvegyi jog illeti meg, a közjegyző a 21
22 túlélő házastársat és a törvényes állagörökösöket az özvegyi jog megváltásának lehetőségéről az idézésben tájékoztatja. Hirdetmény 58. (1) Ha a képviselővel nem rendelkező hagyatéki eljárásban érdekelt tartózkodási helye ismeretlen, vagy olyan államban van, amely a kézbesítéshez jogsegélyt nem nyújt, vagy ha a kézbesítés egyéb elháríthatatlan akadályba ütközik, illetőleg ha a kézbesítés megkísérlése már előre is eredménytelennek mutatkozik, a kézbesítést hirdetmény útján kell teljesíteni. (2) A hirdetményt tizenöt napra kell közzétenni és a tizenötödik napon kell kézbesítettnek tekinteni. 59. (1) A közjegyző a hirdetményt elektronikus úton megküldi az országos kamarának, amely gondoskodik a hirdetmény elektronikus közzétételéről. (2) Az országos kamara a hirdetmények közzétételére az interneten folyamatosan elérhető, nyilvános, díjmentesen megtekinthető elektronikus nyilvántartást működtet. Az országos kamara a hirdetményt az érkezését követő munkanapon köteles a közzététele időpontjának megjelölésével együtt a nyilvántartásban közzétenni. A közzététel tizenötödik napján e tényről az országos kamara a közjegyzőt díjmentesen, elektronikus úton értesíti. (3) A hirdetmény közzétételéhez fűződő jogkövetkezmények az országos kamara nyilvántartásában való közzététel alapján állnak be. 60. (1) A hirdetmény útján kézbesítendő iratot tizenöt napra ki kell függeszteni az érdekelt utolsó belföldi lakóhelye, ennek hiányában bejegyzett tartózkodási helye, ennek hiányában a hagyatéki eljárásra illetékes közjegyző székhelye szerint illetékes polgármesteri hivatal hirdetőtáblájára is. (2) A hirdetményt a közjegyző elektronikus úton küldi meg a polgármesteri hivatalnak, amely azt az érkezését követő munkanapon köteles a hirdetőtáblájára a közzététele időpontjának megjelölésével együtt kifüggeszteni. A közzététel tizenötödik napján e tényről a polgármesteri hivatal a közjegyzőt díjmentesen, elektronikus úton értesíti. 61. Bármelyik hagyatéki eljárásban érdekelt kérelmére a hirdetményt közzé kell tenni az elektronikus közszolgáltatásról szóló törvény szerinti kormányzati portálon vagy ha annak költségeit megfizeti más egyéb módon is (országos napilapban vagy más formában). 22

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság